હવે મુખ્યમંત્રી તરીકે વિજય રૂપાણી બેઠા પછી કોણ તેમને દૂર કરવા માગે છે તે ચર્ચાનો વિષય છે. સુરતમાં સૌરાષ્ટ્ર અને ઉત્તર ગુજરાતના પાટીદારોનો દબદબો રહ્યો છે.આથી જ ભાજપ દ્વારા સુરતની પસંદગી કરવામાં આવી હતી. આ સભામાં સરકારના પાટીદાર નેતા અને નાયબ મુખ્યમંત્રી નીતિન પટેલ મેડિકલ ગ્રાઉન્ડ પર ગેરહાજર હતા. પૂર્વ મુખ્યમંત્રી આનંદીબહેન પટેલ પણ રાષ્ટ્રીય અધ્યક્ષ અમિત શાહની હાજરીને કારણે માત્ર હાજરી પુરાવવા ખાતર હાજર હતાં. સરકારે આ ઘટનાને પગલે આઇબી પાસેથી રિપોર્ટ માગ્યો છે. જેમાં મુખ્યમંત્રી વિજય રૂપાણી કરતાં અમિત શાહ સામેનો રોષ વધુ હોવાનું બહાર આવ્યું હોવાનું જાણવા મળે છે. આ ઘટના પરથી ચોક્કસ એવું કહી શકાય કે આનંદીબહેન પટેલને હટાવ્યા પછી ભાજપની આંતરિક ખેંચતાણ વધારે વધી ગઇ છે. આથી ૨૦૧૭ની ચૂંટણી સુધીમાં આવી ઘટનાઓ બનતી રહેશે.